קודאק בלאק

ביל קהן קפרי<ref name="rap-up.com"></ref><ref name="Kodak Black Legally Changes Name"></ref><ref>https://www.complex.com/music/2020/03/kodak-black-pleads-guilty-gun-charge</ref> (באנגלית: Bill Kahan Kapri; נולד בשם דייסון אוקטייב ב-11 ביוני 1997), הידוע בשם הבמה קודאק בלאק (Kodak Black),<ref name="Macadams"></ref> הוא ראפר, זמר ופזמונאי אמריקאי. הוא זכה להכרה ראשונית עם שירו, "No Flockin". אלבום הבכורה שלו, Painting Pictures, משנת 2018, הגיע למקום השלישי במצעד הבילבורד 200 וכלל את הסינגל "Tunnel Vision" שהגיע לעשירייה הפותחת במצעד הבילבורד הוט 100. אלבומו השני Dying to Live משנת 2019 הגיע למקום הראשון במצעד הבילבורד 200, ונתמך על ידי הסינגל "Zeze" שהגיע למקום השני במצעד הבילבורד הוט 100.

== ראשית חייו ==
קודאק בלאק נולד בשם דיאוסון אוקטייב ב-11 ביוני 1997 בפומפנו ביץ', פלורידה. הוא בנו של מהגר מהאיטי, מרסלנה אוקטייב.<ref></ref> מאוחר יותר הוא שינה את שמו לביל קפרי. קודאק בלאק גודל על ידי אימו בגולדן אקרס, פרויקט דיור ציבורי בפומפנו ביץ'.

קודאק בלאק החל לעשות ראפ בבית הספר היסודי והחל ללכת לבית מוזיקת טראפ מקומי לאחר הלימודים כדי להקליט מוזיקה.<ref></ref> הוא בילה את נעוריו בקריאת תזאורונים ומילונים כדי לקדם את אוצר המילים שלו.<ref></ref> קודאק בלאק השתתף לעיתים קרובות בקטטות ופריצות עם חבריו. הוא גורש מבית הספר בכיתה ה' עקב לחימה ונעצר בגין גניבת רכב בעת שהיה בחטיבת הביניים. על גידולו אמר כי ניתנו לו שתי אפשרויות: "למכור סמים עם אקדח על הירך או לעשות ראפ".<ref></ref>

מגיל שש השתמש קודאק בלאק בכינויו "בלאק". הוא גם השתמש בכינוי "ליל בלאק". כשהצטרף לאינסטגרם הוא בחר את שם המשתמש "קודאק בלאק". מאוחר יותר, זה הפך לשם הבמה שלו כשהחל לעשות ראפ, בעקבות בחירת מעריציו.

== קריירה ==
בשנת 2009, בגיל 12, קודאק בלאק הצטרף להרכב ראפ בשם Brutal Youngnz, תחת שם הבמה "ג'יי-בלאק". לאחר מכן הצטרף להרכב ראפ מקומי בשם The Kolyons.<ref name="KB-website"></ref> בדצמבר 2013, קודאק בלאק הוציא את המיקסטייפ הראשון שלו, Project Baby,<ref></ref> אחריו בדצמבר 2014 את המיקסטייפ Heart of the Projects,<ref></ref> ולאחר מכן בדצמבר 2015 את המיקסטייפ Insitution.<ref></ref>

באוקטובר 2015 פרסם הראפר הקנדי דרייק סרטון שלו רוקד לאחד משיריו של קודאק בלאק, "Skrt", שעזר לו לצבור פופולריות,<ref></ref><ref></ref> למרות התנגדויות של ראפרים אחרים כגון ארל סווטשירט.<ref></ref> באותו החודש, חתם קודאק בלאק על עסקה חברת התקליטים האמריקאית אטלנטיק רקורדס.<ref name="24h"></ref>

במאי 2016 התארח קודאק בלאק בסינגל "Lockjaw" של הראפר פרנץ' מונטנה, מתוך המיקסטייפ ה-21 שלו, MC4, שהגיע למקום ה-23 במצעד שירי ה-R&B\היפ הופ של הבילבורד. באוגוסט 2016 הגיע הסינגל "Skrt" של קודאק בלאק למקום ה-10 במצעד שירי ה-R&B/היפ הופ מתחת להוט 100 של הבילבורד.<ref></ref> ביוני 2016 פרסם את המיקסטייפ הרביעי שלו, Lil B.I.G. Pac, שהפך למיקסטייפ הראשון שלו שנכנס למצעד בילבורד, תוך שהגיע למקום ה-49 במצעד אלבומי ה-R&B/היפ-הופ.<ref></ref>

ב-17 בפברואר 2017, קודאק בלאק הוציא את הסינגל "Tunnel Vision", שהופיע לראשונה במקום ה-27 במצעד הבילבורד הוט 100, ובשיאו הגיע למקום השישי. השיר הוא שירו הראשון של קודאק בלאק שנכנס למצעד. במצעד הקנדה הוט 100 הגיע השיר למקום ה-17.<ref></ref><ref></ref> במרץ של אותה השנה, הוציא את אלבום הבכורה שלו, Painting Pictures,<ref></ref> שהגיע למקום השלישי במצעד הבילבורד 200, ומכר בשבוע הראשון לצאתו 71,000 יחידות שקולות לאלבום.<ref></ref> ב-18 באוגוסט, הוציא את מיקסטייפ ההמשך למיקסטייפ הראשון שלו, Project Baby 2.<ref></ref> בנובמבר הוציא מהדורת דלוקס של המיקסטייפ.<ref></ref> הסינגל "Codeine Dreaming" מתוך מהדורת הדלוקס הגיע בשיאו למקום ה-52 במצעד הבילבורד הוט 100.

בינואר 2018 קודאק בלאק נעצר בעקבות פשיטה בביתו בפלורידה. מאוחר יותר הוציא בלאק את המיקסטייפ Heart Break Kodak, ביום האהבה של אותה השנה. ב-14 בדצמבר הוציא קודאק בלאק את אלבומו השני, Dying to Live. את האלבום הוביל הסינגל המצליח "Zeze", בו השתתפו הראפרים טראוויס סקוט ואופסט, שהגיע בשיאו למקום השני במצעד הבילבורד הוט 100.

בשנת 2020 הוציא קודאק בלאק את אלבומו השלישי, Bill Israel,<ref></ref> שהגיע בשיאו למקום ה-42 במצעד הבילבורד 200.<ref name="US"></ref>

באוקטובר 2021 יצא אלבום האוסף של הלייבל סניפר גאנג, Sniper Gang Presents Syko Bob & Snapkatt: Nightmare Babies, מתוכו הלהיט "Super Gremlin", שהגיע למקום השלישי במצעד הבילבורד הוט 100. ב-2022, יצא אלבומו הרביעי, Back for Everything, גם הוא כולל את הסינגל. האלבום הגיע למקום השני במצעד הבילבורד 200.

ב-18 באוגוסט 2023 הוציא את הסינגל "Hvn On Earth" יחד עם ליל טקה.

== חיים אישיים ==
בשנת 2014 הצהיר קודאק בלאק כי הוא פועל לקראת תעודת התיכון שלו בבית הספר התיכון בלאנש אלי בפומפנו ביץ'.<ref name="Ivey"></ref>

במהלך שהותו בבית הסוהר, קודאק בלאק החל להזדהות כחלק מהעבריים השחורים, לאחר שמנהל משרד בבית הסוהר למד עמו כתבי קודש.<ref></ref> מאוחר יותר הוא הגיש בקשה לשנות את שמו לביל קהן בלנקו, כאשר קהן הוא כביכול איות חילופי של כהן, מונח המשמש ביהדות כהתייחסות לצאצאי אהרן אחי משה.<ref></ref> ב-2 במאי 2018, הוא שינה באופן חוקי את שמו מדיאוסון אוקטייב לביל קפרי.

== דיסקוגרפיה ==
=== אלבומי אולפן ===
* 2017: Painting Pictures
* 2018: Dying to Live
* 2020: Bill Israel
* 2022: Back for Everything

=== מיקסטייפים ===
* 2013: Project Baby
* 2014: Heart of the Projects
* 2015: Institution
* 2016: Lil B.I.G. Pac
* 2017: Project Baby 2
* 2017: 
* 2018: Heart Break Kodak
*2021: Haitian Boy Kodak

== הופעות ==
=== סיבובי הופעות ===
* 2019: Dying to Live Tour

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:פושעים פליליים אמריקאים
קטגוריה:מורשעים בעבירות סמים בארצות הברית
קטגוריה:העבריים השחורים
קטגוריה:אמני אטלנטיק רקורדס
קטגוריה:אמריקאים שנולדו ב-1997